Пухкаво руло с домашно сладко | Салата от емоции
Отдавна не съм се появявала, но си имам причина Ние с моят съпруг очакваме бебче и сме много развълнувани покрай приготовления и прегледи. Голямо щастие ни очаква И тъй като наблягам в/у по-здравословни храни, рядко правя сладки неща. Но това да не ви отчайва.. защото имам нови идеи, които ще реализирам в скоро време и ще бъде интересна надявам се за вас изненада Днес обаче съм приготвила едно много любимо нещо… което ми напомня за моята леля (лека й пръст), която като бях малка правеше много вкусно руло, а по-късно винаги, когато ни идваше на гости купуваше от онези купешките рулца, ако се сещате… покрити с шоколад и пълни с вкусен крем ММммм направо ми се напълни устата със слюнка Така че това е нещо, което отдавна исках да ви покажа като рецепта и да си оближете пръстите направо.. дори само от снимките Без повече да увъртам.. ето и как го направих
Първо разбиваме хубаво яйчицата във висока купа с миксер така, че да стане пухкава консистенция и лека полека добавяме захарта.
В отделна купа хубаво пресяваме брашното заедното с бакпулвера и изсипваме в яйчената смес малко по малко до достигането на хомогенна смес. Изсипваме сместа в тавичка, която сме покрили с хартия за печене и отгоре с олиото и печем в предварително загрята фурна на 180гр до леко розавеене
След като извадим блата го обръщаме в/у топла кърпа или в/у леко навлажнен тензух. Аз съм си традиционалистка и ползвах тензух като едно време мама и леля Махаме хартията за печене и го намазваме с домашно сладко – в моят случай е домашното сладко от сливи тази година, което направих с много любов и всички чакаха с нетърпение да го направя. Навиваме го на руло и чакаме едва едва да изстине с пълни усти с лигички
Тази емоция е в Десерти, Рула и е тагната с руло.
← Шоколадови кексчета
Шоколадово суфле →